laion/Wikipedia-Exotic huggingface dataset:
וינדוורד (חברה)

וינדוורד בע"מ (באנגלית: Windward - בכיוון הרוח) היא חברה ציבורית ישראלית העוסקת בהערכת סיכונים בתובלה ימית. החברה הוקמה בינואר 2010 על ידי עמי דניאל (מנכ"ל החברה) ומתן פלד (מנהל הפעילות בארצות הברית), ששירתו יחד כחובלים בחיל הים הישראלי, ויונתן ריפתין, שפרש מהחברה. יו"ר החברה, מטפריל 2018, הוא לורד ג'ון בראון (אנ'), שהיה מנכ"ל חברת האנרגיה BP. מטה החברה שוכן בתל אביב, ולה משרדים גם בלונדון, בארצות הברית, בדנמרק ובאיחוד האמירויות. המערכת של החברה, הקרויה Windward Intelligence, אוספת ומנתחת מידע רב בנושאי ספנות (מזג אוויר, צילומי לוויין יומיים של הים, מפות ימיות, תמרון בנמלים, בעלי חברות ספנות וספינות ועוד). לפי נתונים אלה החברה מספקת מידע על תנועת אוניות, ללקוחות שונים: חברות העוסקות בביטוח ימי: הערכה של הסיכון בכל הפלגה של ספינה, כבסיס לקביעת גובה הפרמיה הנדרש לביטוח הספינה ומטענה. חברות נפט: הערכת סיכונים בהובלת מטעניהן. גופי ביטחון ואכיפת חוק לאומיים: הערכה של פעילות פלילית באמצעות כלי שיט. גופים פיננסיים: מידע תומך החלטה לעסקאות הקשורות בתובלה ימית. חברות ספנות: הערכת סיכונים בפעילותן. בנובמבר 2013 גייסה החברה 5 מיליון דולר מקרן הון סיכון "אלף", שווינדוורד היא ההשקעה הראשונה שלה. באפריל 2015 גייסה החברה 10.8 מיליון דולר. ביוני 2018 גייסה החברה 16.5 מיליון דולר, בין השאר ממארק בניוף, מנכ"ל ומייסד סיילספורס. בדצמבר 2021 הונפקו ניירות הערך של החברה בבורסת AIM בלונדון, ובמסגרת זו גייסה החברה 34.5 מיליון ליש"ט לפי שווי של 126.5 מיליון ליש"ט. אתר האינטרנט הרשמי של וינדוורד וינדוורד, ברשת החברתית פייסבוק וינדוורד, ברשת החברתית אקס (טוויטר) וינדוורד, ברשת החברתית LinkedIn וינדוורד, סרטונים בערוץ היוטיוב וינדוורד, באתר הבורסה לניירות ערך בלונדון מידע עסקי על חברת וינדוורד באתרים Yahoo! Finance, MarketWatch (באנגלית), גוגל פיננסים וינדוורד, באתר Crunchbase (באנגלית) סתיו קורן, "הבורסה המשנית בלונדון זו רק ההתחלה, ננפיק גם בוול סטריט", באתר ביזפורטל, 6 בדצמבר 2021 נתי יפת, ‏מנכ"ל BP לשעבר ג'ון בראון מצטרף לדירקטוריון Windward, באתר גלובס, 24 באפריל 2018 דוגמאות: וואלה! כסף‏, ווינדוורד תספק את פלטפורמת ה- AI שלה לבנק הדני דנסקה, באתר וואלה, 24 בנובמבר 2020 יהודה לוינגר, ווינדוורד תספק מערכת חכמה לניהול סיכונים ימיים לבנק המסחרי במאוריציוס, באתר אייס, 11 בפברואר 2021 Israeli AI company announces partnership with major shipping companies, The Jerusalem Post, November 6, 2020 אבישי בר, ‏Windward הישראלית מגייסת 5 מיליון דולר, באתר Geektime‏, 6 בנובמבר 2013 הילה חיימוביץ', ‏Windward הישראלית מגייסת 10.8 מיליון דולר, באתר Geektime‏, 28 באפריל 2015 עידן בן טובים, ‏מנכ”ל סיילספורס משקיע ב-Windward הישראלית, באתר Geektime‏, 1 ביולי 2018 עמי רוחקס דומבה, חברת Windward הנפיקה בבורסה בלונדון, "ישראל דיפנס", 6 בדצמבר 2021; סופי שולמן, וינדוורד הישראלית הונפקה בבורסה המשנית של לונדון לפי שווי של 126.5 מיליון פאונד, באתר כלכליסט, 6 בדצמבר 2021
ניקז דה קייזר

ניקז דה קייזר (בצרפתית: Nicaise de Keyser;‏ 26 באוגוסט 1813 – 17 ביולי 1887, אנטוורפן) היה צייר בלגי של דיוקנאות וציורי היסטוריה. ניקז דה קייזר נולד בפרבר של אנטוורפן. הוא סיים קורס לימודים של האקדמיה המלכותית לאמנויות היפות של אנטוורפן וערך סיור באנגליה, סקוטלנד צרפת ואיטליה. לאחר שחזר לבלגיה החל ללמד באקדמיה לאמנויות היפות, ובשנת 1855 מונה למנהל המוסד. בין תלמידיו היו קארל אומס, אז'ן סיברד וציירים בלגים רבים בני התקופה. במהלך חייו צייר כ-350 יצירות. בין המפורסמות Battle of the Golden Spurs (קרב דורבנות הזהב) משנת 1836, שהוצגה בתערוכה בבריסל. דה קייזר היה ידוע גם כצייר דיוקנות. החל משנת 1862 צייר מספר ציורים בנושאי היסטוריה של בלגיה שהועברו למוזיאון המלכותי לאמנויות הבלגי לאחר פתיחת המוזיאון. ציוריו היו פופולריים בארצות דוברות גרמנית, והוא ביקר באופן קבוע בגרמניה. בשנת 1873 הוענק לו עיטור פור לה מריט הפרוסי. בשנת 1862 הוא התקבל ללגיון הכבוד. בשנת 1874 הוא מונה לנשיא האקדמיה המלכותית למדע ואמנויות. בשנת 1881 הוענק לו תואר קצין במסדר לאופולד. קרב דורבנות הזהב, 1836 לאופולד הראשון, מלך בלגיה, 1856 לאופולד השני, מלך בלגיה, 1853 וילם השני, מלך הולנד, 1846 מדיה וקבצים בנושא ניקז דה קייזר בוויקישיתוף יצירות של דה קייזר
אלדברה (כפר)

אלדברה (בהונגרית: Aldebrő) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם באלדברה מספר התושבים נמצא בירידה. כך, בשנת 1990 חיו בכפר 763 תושבים ובשנת 2021 רק 702 תושבים. על פי ממצאים ארכאולוגיים האזור מיושב מתקופת הברזל. בשנת 1880 חיו באלדברה 13 יהודים ובשנת 1910 חיו בה 2 יהודים. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא אלדברה בוויקישיתוף אתר האינטרנט הרשמי של אלדברה נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 תיעוד יהודי אלדברה שנרצחו בשואה
הקבינט הראשון של שרדר

קבינט שרדר הראשון הוא הקבינט ה-18 של הרפובליקה הפדרלית של גרמניה, הוא הושבע ב-27 באוקטובר 1998, והפסיק לכהן עם הקמת הקבינט השני של שרדר שהושבע ב-22 באוקטובר 2002.
ג'ון בראון (פירושונים)

האם התכוונתם ל... ג'ון בראון – ממתנגדי העבדות בארצות הברית ג'ון בראון (כדורסלן) – כדורסלן אמריקאי ג'ון בראון (שחקנית) – שחקנית אנגלייה ג'ון בראון (איש עסקים) – לורד, איש עסקים בריטי, מנכ"ל BP
עיר שמנה

עיר שמנה (באנגלית: Fat City) הוא סרט קולנוע אמריקאי מסוגת דרמת ספורט משנת 1972 בבימויו של ג'ון יוסטון, עם סטייסי קיץ', ג'ף ברידג'ס וסוזן טיירל בתפקידים הראשיים. התסריט נכתב על ידי לאונרד גרדנר (אנ') והוא מבוסס על ספרו "עיר שמנה" משנת 1969. הצילומים נערכו בסטוקטון (קליפורניה) כמו שמתואר גם בספר, עיר מוזנחת עם בעיית עוני, אבטלה, פשע ושכרות. העלילה היא על הקשיים בעולם האגרוף ומתארת קשר בין מתאגרף בסוף דרכו המקצועית למתאגרף צעיר. סוזן טיירל הייתה מועמדת לפרס אוסקר לשחקנית המשנה הטובה ביותר. בילי טולי (סטייסי קיץ') הוא מתאגרף בן 30 בסוף דרכו המקצועית. בעבר היה מתאגרף מצליח, השתכר יפה והיה נשוי. כשהקריירה שלו החלה לרדת, הוא מצא מפלט בשתייה ואשתו נטשה אותו. כעת הוא נמצא בחדר במלון מוזנח, קם בקושי בבוקר, שותה אלכוהול ולא יודע מה לעשות. לבסוף הוא מחליט להתאמן קצת במועדון ימק"א המקומי. במועדון הוא מבחין בצעיר המתאמן במרץ על שק איגרוף. הצעיר מציג את עצמו בתור ארני מונגר (ג'ף ברידג'ס) בן 18. בילי מציע להתאגרף אתו ומגיע למסקנה שיש לו כשרון לאיגרוף הוא שולח אותו למאמנו בעבר, רובן (ניקולאס קולאסנטו). בילי ממשיך לצרוך אלכוהול בבר שם הוא פוגש את אומה (סוזן טיירל), אשת בר אלכוהוליסטית שמבלה את רובה זמנה בבר לאחר שהחבר שלה ארל (קרטיס קוקס), נשלח למאסר. בין בילי ואומה מתנהל דו-שיח של אלכוהוליסטים עם עליות וירידות ולבסוף הוא עובר לגור בדירת החדר שלה. רובן חושב שארני כשרוני אך ארני מפסיד כבר בקרב הראשון. בילי וארני כעת מובטלים והולכים לעבוד בחקלאות כדי להשתכר למחייתם (סצנה שמזכירה את ענבי זעם). חברתו של ארני, פיי (קנדי קלארק), נכנסת להיריון. הם מתחתנים ונולד להם בן. ארני ממשיך באגרוף ומצליח. ארל חוזר מבית הכלא לאומה ובילי נזרק מהדירה. הוא מבקש מרובן להשתתף שוב בתחרות ורובן מסכים לאחר היסוסים. בילי מתאגרף מול לוצרנו (סיקסטו רודריגז) ומנצח אותו אך רובן משלם רק 100 דולר. בילי עוזב אותו בכעס ופוגש ברחוב את ארני. שניהם נכנסים לשתות קפה בבר מסתכלים אחד בשני וכמעט לא מדברים. דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "עיר שמנה", עמ' 207–209 "עיר שמנה", במסד הנתונים הקולנועיים IMDb (באנגלית) "עיר שמנה", באתר נטפליקס "עיר שמנה", באתר AllMovie (באנגלית) "עיר שמנה", באתר Rotten Tomatoes (באנגלית) "עיר שמנה", באתר Metacritic (באנגלית) "עיר שמנה", במסד הנתונים הקולנועיים KinoPoisk (ברוסית) קדימון לעיר שמנה, באתר יוטיוב הסבר על הסרט, באתר יוטיוב הסצנה הסופית שלך הסרט, באתר יוטיוב עיר שמנה, באתר TCM
נהר (פירושונים)

האם התכוונתם ל... נהר – גוף מים נהר ספרים – הוצאת ספרים ישראלית אישים: אנדרה נהר – הוגה דעות ופילוסוף יהודי צרפתי ארווין נהר – ביופיזיקאי גרמני קרולה נהר – שחקנית גרמנייה נר (פירושונים)
וורבאת

וָורבַּאת (בערבית: وربات) היא מאפה מתוק מהמטבח הערבי, דומה מאוד לבקלווה, העשוי שכבות בצק פילו וביניהן מילוי של חביצה בטעם וניל. לעיתים מוסיפים למלית גם פיסטוקים, שקדים, אגוזים או גבינה מתוקה. המאפה ממותק בסירופ מי סוכר, שלעיתים כולל מעט גרידת לימון. לעיתים מוגש הוורבאת לצד קרם קשטה. אז, הוא קרוי וורבאת בל קשטה (وربات بالقشطة). קינוח זה נפוץ במיוחד בתקופת הרמדאן. הוורבאת פופולרי גם בלבנון, שם הוא ידוע בשם שאאביאת. An 'iftar' feast, The Jerusalem Post | JPost.com (באנגלית אמריקאית) The Sweets Story: When Syrians Come To Cairo, HuffPost, ‏2014-07-28 (באנגלית) Christa Salamandra, A New Old Damascus: Authenticity and Distinction in Urban Syria, Indiana University Press, 2004-12-10, ISBN 978-0-253-11041-1. (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
קינומקס

קינומקס (ברוסית: Киномакс) היא מפעילת רשת בתי קולנוע רוסית. הרשת מאגדת 36 בתי קולנוע ב-24 ערי רוסיה. לפי Nevafilm Research, החברה מדורגת במקום הרביעי מבחינת מספר בתי הקולנוע ברוסיה. באמצע שנות ה-90 הציע טום גרמן, מנהל הנציגות הרוסית של חברת קודאק, ליצור רשת בתי קולנוע ברוסיה. בשנת 1996 נפתח במוסקבה קולנוע קודאק קינומיר. קודאק רצתה לפתוח בתי קולנוע במוסקבה ובסנקט פטרבורג, ולפתח רשת אזורית ליצירת חברה בשיתוף עם החברה הרוסית Tekhsoyuz, העוסקת בהפצת מוצרי צילום. עקב המשבר הכלכלי שפרץ ברוסיה ב-1998 והירידה במכירות הסרטים, קודאק שינתה את אסטרטגיית הפיתוח שלה וזנחה את פרויקט הקולנוע. מייסדי חברת Tekhsoyuz בוריס אסרייב ואיגור אניסימוב החליטו לפתח בעצמם את עסקי הקולנוע ובשנת 1999 נרשמה חברת המניות קינומקס. קולנוע "קינומיר" הפך לחלק מהרשת המתהווה. ב-1999, לאחר בנייה מחדש, פתחה חברת קינומקס את קולנוע אורל בצ'ליאבינסק, שהפך לפרויקט העצמאי הראשון של הרשת. בתחילת פעילותה, קינומקס רכשה או שכרה בתי קולנוע סובייטיים ישנים ושיפצה אותם. עם התפתחות הקמת מתחמי קניות ובילוי, החלה החברה לשכור שטחים לטווח ארוך לארגון הקרנת סרט בהם, וכן להשקיע בהקמת בתי קולנוע בשלב התכנון או הבנייה הראשונית של קניון הקולנוע. החברה גם הזמינה בתי קולנוע אחרים להצטרף לרשת שלה על בסיס זיכיון. נכון ל-1 בדצמבר 2016 היו 211 אולמות אודיטוריום ל-30 בתי קולנוע של קינומקס, שהיוו 5% מסך בתי הקולנוע במדינה. בנוסף לבתי קולנוע, החברה כוללת מחלקת רפרטואר, מחלקת פרסום ומחלקת פיתוח. לדברי בוריס אסרייב, הכנסות החברה בשנת 2005 התבססו על פי החלוקה הבאה: הקרנת סרטים – 50%, מזון ומשקאות – 35% (כולל בית הקפה סאן ופיצריית PizzaMax בבעלות קינומקס), אטרקציות – 5–7%, פרסום – 7%. בשנת 2013 הסתכמו הכנסות החברה ב־2.46 מיליארד רובל, ובשנת 2012 – 611.79 מיליון רובל, רווח נקי – 56.5 ו-22 מיליון רובל בהתאמה. אתר האינטרנט הרשמי של קינומקס קינומקס, ברשת החברתית אקס (טוויטר) "Крупнейшие российские киносети". Коммерсантъ. אורכב מ-המקור ב-2017-03-12. נבדק ב-2021-12-07. Иван Филиппов (2006-08-02). "Интервью: Борис Асриев, президент «Киномакса»". Ведомости. אורכב מ-המקור ב-2021-12-07. נבדק ב-2021-12-07. Марина Ховратович (2007-11-19). "Громкие имена: «Киномаксы» для киноманов". Ведомости. אורכב מ-המקור ב-2021-12-07. נבדק ב-2021-12-07. "Крупнейшие российские киносети". Коммерсантъ. אורכב מ-המקור ב-2021-12-07. נבדק ב-2021-12-07. Иван Филиппов (2006-10-31). "Сила в попкорне". Ведомости. אורכב מ-המקור ב-2021-12-07. נבדק ב-2021-12-07.
מרטין ברקוביץ'

מרטין ברקוביץ' (ברומנית: Martin Bercovici;‏ 24 באוגוסט 1902 – 19 בינואר 1971) היה מהנדס רשתות חשמל יהודי-רומני, חבר האקדמיה הרומנית. בתקופת מלחמת העולם השנייה ניהל בבוקרשט, רומניה את קולגיום מרטין ברקוביץ'. ברקוביץ' נולד בברלאד, רומניה ולמד בבוקרשט בבית הספר הפוליטכני, במגמת הנדסת חשמל. לאחר שהוסמך כמהנדס חשמל, ב-1927, התחיל לעבוד בחברת הגז והחשמל של בוקרשט. במהלך שנות עבודתו בחברה התקדם והיה לסגן מנהל טכני של החברה. בתקופת הממשלות הפשיסטיות, ב-14 בספטמבר 1940, פוטר בגלל היותו יהודי והתרכז בפדגוגיה במסגרת הקולגים היהודים, "אונסקו", "אבאסון" וכמובן "קולגיום מרטין ברקוביץ'". אחרי נפילת המשטר הפשיסטי שולבו הוא ותלמידיו במסגרת החינוך הממלכתי האוניברסיטאי, כשהוא ממלא תפקיד של פרופסור במכון הפוליטכני של בוקרשט. יחד עם אריה א. אריה הוא כתב ספרי לימוד חשובים בתחום הולכת אנרגיה חשמלית ואספקתה. מ-1948 היה ברקוביץ' למנהל משרד התעשייה והמסחר, בין השנים 1949 - 1952 היה מנהל המכון ללימודים ותכנונים אנרגטיים, בשנים 1952 - 1954 היה מנהל כללי טכני במשרד לאנרגיה חשמלית ובשנים 1954 - 1967 היה מנהל של המנהל לאנרגיה חשמלית במסגרת וועד התכנון הארצי. ברקוביץ' נמנה בין חלוצי תוכניות החשמול של רומניה ולקח חלק בתוכניות לשילוב רשתות החשמל הלאומיות בדרום-מזרח אירופה ועבודות התכנון וההתאמה של הדנובה להכנת ובניית התחנות ההידרואלקטריות בשערי הברזל. לאחר פרישתו אריה א.אריה שהיה תלמידו ירש את תפקידו. בתו, ג'רלדין כהן, היא פרופסור לשיווק באוניברסיטת ברונל בלונדון. מדיה וקבצים בנושא מרטין ברקוביץ' בוויקישיתוף In memoriam, Martin Bercovici (ברומנית) Membrii Academiei Române din 1866 până în prezent – B (ברומנית) Electroenergetica romanească în perioada 6 septembrie 1940 – 30 decembrie 1947 (ברומנית) Evrei din România, Breviar biobibliografic, הוצאת הספר, בוקרשט, 2008, עמוד 65. (ברומנית) Profesor inginer MARTIN BERCOVICI (ברומנית) כתבה במלאת 40 שנה למותו של מרטין ברקוביץ'Realitatea Evreiască 354-355 31.01.2011 p.8
סינמה סטאר

סינמה סטאר, רשמית: רשת בתי הקולנוע הפדרלית "סינמה סטאר" (ברוסית: Федеральная Сеть Кинотеатров Синема Стар) היא מפעילת רשת בתי קולנוע רוסית. אחת מחמשת מפעילי הרשתות הגדולות ביותר ברוסיה. הרשת הוקמה בשנת 2005 ולה 26 בתי קולנוע ב־14 ערים ברוסיה ובחבר המדינות. בית הקולנוע הראשון של הרשת היה סינמה סטאר במרכז הקניות קלוגה המאה העשרים בקלוגה בשנת 2005. בתי הקולנוע הדיגיטליים של הרשת מצוידים במקרני Christie, Dolby Digital Surround EX, 3D Master Image ומסכי כסף חסכוניים באור. אולמות קולנוע רבים מצוידים ב-Dolby Atmos, מערכת סאונד רב-ערוצית המחייה את המסך ויוצרת סאונד עוצמתי ועשיר. כך למשל, בית הקולנוע סינמה סטאר על לנינסקי במוסקבה הוא בית הקולנוע הראשון באירופה מבחינת מספר בתי הקולנוע המצוידים במערכת שמע Dolby Atmos. אולמות הקולנוע מצוידים בכיסאות Josper נוחים ואחד החידושים הוא התקנת כיסאות D-Box, במאמץ להפוך את הצפייה בסרטים לנוחה ככל ההאפש. סינמה סטאר מקפידה על מדיניות תמחור גמישה. מחירי הקולנוע משתנים בהתאם ליום בשבוע ולשעה ביום. אתר האינטרנט הרשמי של סינמה סטאר סינמה סטאר, ברשת החברתית אקס (טוויטר) סינמה סטאר, ברשת החברתית אינסטגרם סינמה סטאר, ברשת החברתית VK ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
חלאוות אל-ג'בן

חלוואת אל-ג'בן (בערבית: حلاوة الجبن, "המתיקות של הגבינה") או חלוואת אל ג'יבן הוא קינוח סורי מסורתי העשוי מבצק סולת וגבינה עם סירופ מי זהר. לרוב ממלאים אותו במלית של קרם קשטה. מקור המאכל בעיר חמה בסוריה, ומשם הוא נדד לעיר חומס, הוא נחשב לסְפֶּצְיָאלִיטֶה מקומי. ניתן למצוא את המנה גם באזורים אחרים במזרח התיכון ובמדינות עם אוכלוסיות סוריות גדולות כדוגמת טורקיה וגרמניה. בישראל ניתן למצוא את המנה בעיקר בכפרים הדרוזים ברמת הגולן, אך גם בקונדיטוריות ערביות בגליל ובירושלים. הקינוח עשוי מבצק גבינה (בדרך כלל גבינה עכואית, מוצרלה או תערובת של כמה גבינות), סירופ סוכר ולעיתים גם מי זהר או מי ורדים. המילוי עשוי מקרם קשטה, קרם חלב סמיך ומתוק. התוצר הוא קינוח רך שניתן לאכול בקלות עם כפית. בקיץ, נהוג להגיש את החלוואת אל-ג'בן לצד גלידה. המטבח הסורי המטבח של ערביי ארץ ישראל כנאפה לילות ביירות קטאיף וורבאת מדיה וקבצים בנושא חלאוות אל-ג'בן בוויקישיתוף מתכון לחלוואת אל-ג'בן, באתר השולחן Sacco, Frances (2014-02-14). "Rajaa Tareq Kadhim makes Syrian treat Halawat Al Jibin for Global Kitchen". Daily Telegraph. נבדק ב-2021-12-07. حلاوة الجبن يتنافس عليها أهالي حمص وحماة, مذاقات, web.archive.org, ‏2011-07-28 Salloura, an Epic of Sweets: Chap. 4, Betrayal, Culinary Backstreets, ‏2016-04-29 (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
קאי אלכסנדר

קאי אלכסנדר (באנגלית: Kai Alexander;‏ נולד ב-7 ביוני 1997) הוא שחקן אנגלי. הוא התפרסם בזכות הופעתו במיני-סדרה "אדם זר" ובקומדיית המצבים "קטסטרופה". אלכסנדר נולד בווסטר, אנגליה. הוא למד בבתי הספר לחינוך לאמנויות בלונדון. בשנת 2015, הוא לוהק לתפקיד הראשי בסרט הקצר "אוקווד", בהפקת רשת BBC. בשנת 2016, הוא שיחק בקומדיית המצבים "קטסטרופה", הפקה משותפת של ערוץ 4 ואולפני אמזון. הוא הופיע לראשונה בעונה השלישית, ושיחזר את תפקידו בעונה הרביעית והאחרונה שיצאה ב-2019. במרץ 2019 הוא החל להצטלם למיני סדרה "אדם זר", עיבוד ללרומן מאת הרלן קובן, בהפקת שירות ההזרמה נטפליקס. הסדרה הוקרנה לראשונה ב-30 בינואר 2020. בשנת 2021, הוא לוהק לתפקיד במיני-סדרה של אפל TV פלוס, "אדוני האוויר". באותה שנה לוהק לגלם את ריצ'רד ברנסון, במיני-סדרה "פיסטול" בבימויו של דני בויל. קאי אלכסנדר, ברשת החברתית אינסטגרם קאי אלכסנדר, במסד הנתונים הקולנועיים IMDb (באנגלית) McCarthy, Patrick (2004), "Why and how we read The Stranger: a guide to further reading", Albert Camus: The Stranger, Cambridge University Press, pp. 96–109, doi:10.1017/cbo9780511803062.007, ISBN 978-0-511-80306-2 Chaplin, Jocelyn (ביוני 2013). "Spectre of the Stranger: Towards a Phenomenology of the Stranger. By ManuBazzano. (2012). Brighton, UK: Sussex Academic Press. 144 pp". Psychotherapy and Politics International. 11 (2): 176–178. doi:10.1002/ppi.1296. ISSN 1476-9263. {{cite journal}}: (עזרה) "Catastrophe: Rotting Bodies and Panic Attacks". pastemagazine.com (באנגלית). נבדק ב-2018-08-09. Adams, Erik. "Catastrophe shifts gears to winningly crack wise about birth and death". TV Club (באנגלית אמריקאית). נבדק ב-2018-08-09. "Meet the cast of Netflix thriller The Stranger". Radio Times (באנגלית). נבדק ב-2020-04-28. "Netflix's The Stranger: Cast & Character Guide". ScreenRant (באנגלית אמריקאית). 2020-02-01. נבדק ב-2020-04-28. "To seem the stranger lies my lot, my life", The Poetical Works of Gerard Manley Hopkins, Oxford University Press, 1990-08-30, ISBN 978-0-19-811883-1, נבדק ב-2020-01-31
פרסי בחירת מבקרי הטלוויזיה

פרסי בחירת מבקרי הטלוויזיה הם פרסים המוענקים מדי שנה על ידי איגוד בחירת המבקרים (CCA). הם הוקמו בשנת 2011, והטקס הראשון נערך ב-20 ביוני 2011. סדרת הקומדיה הטובה ביותר השחקן הטוב ביותר בסדרה קומית השחקנית הטובה ביותר בסדרה קומית שחקן המשנה הטוב ביותר בסדרה קומית שחקנית המשנה הטובה ביותר בסדרה קומית סדרת הדרמה הטובה ביותר השחקן הטוב ביותר בסדרת דרמה השחקנית הטובה ביותר בסדרת דרמה שחקן המשנה הטוב ביותר בסדרת דרמה שחקנית המשנה הטובה ביותר בסדרת דרמה סדרת הריאליטי הטובה ביותר - תחרות תוכנית האירוח הטובה ביותר סדרת האנימציה הטובה ביותר (מאז 2011) הסדרה הטובה ביותר בשפה זרה (מאז 2021) הסרט/מיני סדרה הטוב/ה ביותר (מאז 2012) השחקן הטוב ביותר בסרט/מיני סדרה (מאז 2012) השחקנית הטובה ביותר בסרט/מיני סדרה (מאז 2012) שחקן המשנה הטוב ביותר בסרט/מיני סדרה (מאז 2013) שחקנית המשנה הטובה ביותר בסרט/מיני סדרה (מאז 2013) תוכנית הריאליטי המובנית הטובה ביותר (מאז 2015) תוכנית הריאליטי הבלתי מובנית הטובה ביותר (מאז 2015) שחקן האורח הטוב ביותר בסדרה קומית (2012–2016) שחקן האורח הטוב ביותר בסדרת דרמה (2012–2016) סדרת הריאליטי הטובה ביותר (2011–2015) מנחה תוכנית הריאליטי הטוב ביותר (2011-2017) הסדרה החדשה והמרגשת ביותר (2011-2016) פרסי איגוד מבקרי הקולנוע האמריקאי אתר האינטרנט הרשמי של פרסי בחירת מבקרי הטלוויזיה (באנגלית) מדיה וקבצים בנושא פרסי בחירת מבקרי הטלוויזיה בוויקישיתוף 2012 // Winners of the 2nd Annual Critics’ Choice Television Awards | Critics Choice Awards (באנגלית אמריקאית) Ethan Shanfeld, ‘Oppenheimer’ Leads Critics Choice Awards With 8 Wins, ‘Barbie’ Scores 6 — Full Winners List, Variety, ‏2024-01-15 (באנגלית אמריקאית)
קשטה

קשטה (ערבית: قِشْطَة) או אשטה (על-פי ההגייה המקובלת בגליל ובלבנון) הוא קרם חלב מתוק וסמיך המתקבל מבישול ארוך של חלב לא מפוסטר עשיר בשומן וקיפוי השכבה העליונה שמצטברת. התוצאה דומה לקאימק הטורקי, אם כי היא קרמית יותר. נהוג לאכול את הקשטה עם דבש ושקדים, או כמילוי לקינוחים כדוגמת קטאיף וחלאוות אל-ג'בן. סוריה נחשבת ליצרנית המובילה של הקשטה באזור הלבנט, וממנה מייבאים אותו למדינות אחרות באזור כדוגמת ירדן ולבנון. הסיבה לכך היא שחלב לא מפוסטר הנדרש להכנת הקרם אינו חוקי במקומות רבים, כולל ישראל. בעקבות זאת, התפתחו מתכונים חלופיים להכנת הקשטה, ובהם בישול החלב עם קורנפלור, מסטיקא ומי ורדים, או שימוש בריקוטה פרסקה. מתכון לקישטה, אתר השולחן מאת שף קונדיטור מהדי ארסלאן, קישטה - קרם חלב, באתר השולחן מאת שף קונדיטור מהדי ארסלאן, חלוואת אלג'בן עם קישטה, באתר השולחן ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
מאמה באלדה

מאמה סאמבה באלדה (בפורטוגזית: Mama Samba Baldé; נולד ב-6 בנובמבר 1995) הוא כדורגלן מגינאה ביסאו המשחק בעמדת החלוץ בברסט. באלדה נולד בביסאו שבגינאה ביסאו, וזמן קצר לפני יום הולדתו העשירי עברה משפחתו לפורטוגל, שם החל לשחק כדורגל בקבוצות כדורגל מקומיות ובשנת 2013 אף רשם משחק בקבוצה הבוגרת של סינטרנסה. בסיום עונה זו הצטרף למחלקת הנוער ספורטינג ליסבון, כאשר במקביל שיחק בקבוצת המילואים שלה. בינואר 2015 הושאל לבנפיקה קסטלו ברנקו מהליגה השלישית. בקיץ 2017 הושאל לאווש מליגת העל הפורטוגלית. ב-11 בספטמבר ערך את הופעת הבכורה שלו בקבוצה בניצחון 1–2 נגד בלננסש. בפברואר 2019 הבקיע את שערו התשיעי בקבוצה ובכך הפך למלך שעריה בליגה הבכירה אי פעם. ב-27 ביוני 2019 חתם לשלוש שנים בדיז'ון מליגת העל הצרפתית. ב-10 באוגוסט ערך את הופעת הבכורה שלו בקבוצה בהפסד 2-1 לסנט אטיין. ב-31 ביולי 2021 חתם בטרואה. ב-30 באוגוסט 2023 הושאל לאולימפיק ליון לעונה אחת עם אפשרות רכישה בשווי שישה מיליון אירו. בסוף העונה נרכש על ידי ליון. ב-30 באוגוסט 2024 חתם בברסט. בשנת 2019 באלדה הצטרף לנבחרת גינאה ביסאו. ב-8 ביוני 2019 ערך את הופעת הבכורה שלו בנבחרת במשחק ידידות נגד אנגולה. נכלל בסגל הנבחרת לקראת גביע אפריקה לאומות 2019. נכלל בסגל נבחרת גינאה ביסאו לטורניר גביע אפריקה לאומות 2023. אווש הגביע הפורטוגלי: 2017/2018 מאמה באלדה, באתר Transfermarkt מאמה באלדה, באתר Soccerway מאמה באלדה, באתר BDFutbol מאמה באלדה, באתר National Football Teams מאמה באלדה, באתר FootballDatabase.eu BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024, בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
משבר הצוללות באוסטרליה

משבר הצוללות באוסטרליה (וידוע בשם משבר הצוללות האוסטרליות ומשבר הצוללות בין אוסטרליה וצרפת) הוא משבר דיפלומטי בין אוסטרליה לצרפת וכן במידה פחותה בין צרפת לארצות הברית, בשל ביטול מפתיע של חוזה לפיתוח צוללות תקיפה קונבנציונליות מסדרת Attack בין ממשלת אוסטרליה ל-Naval Group הצרפתית. ההכרזה לביטול הפרויקט באה במקביל להכרזה על ברית AUKUS, ולהכרזה על תוכנית פיתוח וייצור לצוללות גרעיניות על ידי אוסטרליה בסיוע והעברת טכנולוגיה של ארצות הברית. ההכרזה הביאה לתגובה נזעמת של ממשלת צרפת על המהלך, ולהחזרת השגרירים של צרפת באוסטרליה ובארצות הברית. בשנת 2016 נחתם חוזה בין ממשלת אוסטרליה ו-Naval Group ‏(DCNS) הצרפתית בנפח של 34.4 מיליארד יורו (מאוחר יותר הוערך ב-56 מיליארד יורו), לפיתוח ויצור של 12 צוללות שהן גרסה בעלת הנעה קונבצניונלית של צוללת התקיפה הגרעיניות מסדרת ברקודה שהייתה אז בפיתוח ב-Naval Group. הצוללות מסדרה זאת שכונתה Attack היו אמורות להחליף את ששת הצוללות מסדרת קולינס המזדקנות. החוזה כלל ייצור של הצוללות במספנות באוסטרליה, וכן פיתוח מערכת בקרת ירי על ידי חברת לוקהיד מרטין. לשם כך הוקצו משאבים רבים לשדרוג המספנות והכשרה של כוח אדם באוסטרליה על ידי מומחים מצרפת וארצות הברית. עם העלייה במחיר התוכנית, והתעכבות בתכנון הצוללות על ידי Naval Group נוצר פער ניכר ביכולות של הצי המלכותי האוסטרלי שתכנן להוציא את הצוללות מסדרת קולינס משירות החל משנת 2025. ב-16 בספטמבר 2021 ממשלת אוסטרליה הכריזה שהיא משנה את סדר העדיפויות שלה ומפנה אותן לפיתוח צוללות גרעיניות בעזרת ארצות הברית כחלק מברית AUKUS, ולכן היא מבטלת את החוזה עם Naval Group לפיתוח סדרת Attack. יחסי אוסטרליה–צרפת האמברגו הצרפתי על ישראל משבר דיפלומטי: צרפת החזירה את השגרירים מארה"ב ואוסטרליה, באתר ynet, 18 בספטמבר 2021 AUSTRALIA TO PURSUE NUCLEAR-POWERED SUBMARINES THROUGH NEW TRILATERAL ENHANCED SECURITY PARTNERSHIP, pm.gov.au, ‏16 בספטמבר 2021 (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מיכאיל רימסקי-קורסקוב

מיכאיל רימסקי-קורסקוב (ברוסית: Михаил Николаевич Римский-Корсаков;‏ 1 בספטמבר 1873, סנקט פטרבורג – 11 במרץ 1951, לנינגרד) היה אנטומולוג רוסי-סובייטי, פרופסור באוניברסיטת סנקט פטרבורג. מיכאיל רימסקי-קורסקוב נולד בסנקט פטרבורג למשפחה של המלחין ניקולאי רימסקי-קורסקוב. הוא קיבל חינוך ביתי וסיים גימנסיה בשנת 1891 עם קבלת מדליית כסף. הוא התחיל לימודים באוניברסיטת סנקט פטרבורג וסיים אותה בשנת 1895. לאחר הלימודים הוא עבר לאזור חרסון בה חקר מזיקים לחקלאות. בשנת 1901 רומסיק-קורסקוב החל ללמד באוניברסיטה ובשנת 1913 סיים עבודת הדוקטורט. בשנת 1919 ביוזמו באוניברסיטה הוקמה קתדרה לאנטומולוגיה והוא מונה לפרופסור וראש הקתדרה. הוא כיהן בתפקיד זה עד לשנת 1930. בהמשך הוא עבר למכון לחקר היערות. תחום התמחותו של רימסקי-קורסקוב היה חקר פרוקי-רגליים ובמיוחד חרקים. בהנחייתו מספר מדענים צעירים לרבות גריגורי אוסמולובסקי סיימו עבודת הדוקטורט. בשנת 1935 הוא פרסם ספר על החי והצומח ביערות רוסיה. ספר זה בהמשך עבר שלוש מהדורות נוספות. על תרומתו לקידום המחקרים השונים פעמיים הוענק לרימסקי-קורסקוב עיטור לנין. מדיה וקבצים בנושא מיכאיל רימסקי-קורסקוב בוויקישיתוף ביוגרפיה
זוהר זסנו

זוהר זסנו (נולד ב-21 בנובמבר 2001 באשדוד שבישראל) הוא כדורגלן ישראלי המשחק בעמדת המגן הימני בקבוצת בית"ר ירושלים מליגת העל ובנבחרת ישראל הצעירה עד גיל 21. זסנו נולד באשדוד למשפחה יוצאת אתיופיה. גדל במחלקת הנוער של מועדון ספורט אשדוד. ב-22 בספטמבר 2019 ערך את הופעת הבכורה שלו בקבוצה הבוגרת של המועדון, בתיקו 1–1 נגד הפועל רעננה במסגרת המחזור הרביעי בליגת העל לעונת 2019/2020. הוא ערך תשע הופעות ליגה בעונה זו, והוסיף 24 הופעות ליגה בעונת 2020/2021.ב-12 בינואר 2024 חתם בבית"ר ירושלים. מאז שנת 2021 זסנו הוא חלק מסגל נבחרת ישראל הצעירה עד גיל 21, ואף כבש את השער השלישי בניצחון 0–3 על הונגריה במוקדמות אליפות אירופה לנבחרות צעירות 2023. זוהר זסנו, ברשת החברתית אינסטגרם זוהר זסנו, באתר ההתאחדות לכדורגל בישראל זוהר זסנו, באתר Transfermarkt זוהר זסנו, באתר Soccerway זוהר זסנו, באתר FootballDatabase.eu